राजधानीको एक क्याम्पसका पूर्वस्ववियु सभापतिका अनुसार गुण्डा पाल्नु उम्मेदवार र संगठनका लागि निकै महँगो पर्छ । उनीहरूलाई बिहानदेखि रातिसम्मको खानपिनका साथै प्रयोग हुने दिनको पैसा बेहोर्नुपर्छ । त्यसरी प्रयोग गर्ने व्यक्तिलाई मोटरसाइकलका लागि पेट्रोलदेखि राति जाँडरक्सी अनिवार्य हुन्छ । पार्टी सरकारमा रहेका बेला निर्वाचनमा सहयोग गर्ने गुण्डा नाइकेहरू पक्राउ पर्दा उनीहरूलाई रिहा गर्न पनि विद्यार्थी नेता जानुपर्ने बाध्यता हुन्छ ।
